Nafarroako Parlamentuko Mahaiak, 2020ko azaroaren 16an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Jorge Esparza Garrido jaunak aurkezturiko galdera, administrazio-egoera irregularrean dauden pertsonentzako larrialdietako laguntza fakturatzeko prozedurari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2020ko azaroaren 16an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma talde parlamentarioari atxikia dagoen Jorge Esparza Garrido jaunak, Legebiltzarreko Erregelamenduan ezarritakoaren babesean, honako galdera hauek aurkezten ditu, Migrazio Politiketako eta Justiziako kontseilariak idatziz erantzun dezan:

Zer ekintza edo ekimen abiarazi dira legegintzaldia hasi zenetik, Osasun Zuzendaritza Nagusiarekin koordinatuta, administrazio-egoera irregularrean dauden pertsonentzako larrialdietako laguntza fakturatzeko prozedura berrikusteko eta ekiditeko Migrazio Politiketako zuzendari nagusiaren aitorpenaren arabera gertatzen ari diren gorabeherak.

Zer bilera egin dira bi zuzendaritza nagusien eta gizarte-entitateen ordezkarien artean arazo horri heltzeko?

Gorabehera horiek bukatutzat jotzen al dituzue?

Iruñean, 2020ko azaroaren 6an

Foru parlamentaria: Jorge Esparza Garrido